	[image: Untitled]                                                                           INSPECŢIA MUNCII 
INSPECTORATUL TERITORIAL DE MUNCĂ TIMIŞ



	


Operator de date cu caracter personal, înregistrat la Autoritatea Naţională de Supraveghere a Prelucrării Datelor cu Caracter Personal sub nr. 20833




                                                                                                                               25.08.2026

COMUNICAT DE PRESĂ

Verificări la angajatorii care deţin sau utilizează agenţi chimici periculoși

Inspectoratul Teritorial de Muncă Timiș desfășoară în perioada 31.08.2026-27.11.2026 acţiuni de control ce vizează modul de respectare a cerințelor minime de securitate și sănătate în muncă pentru protecţia lucrătorilor împotriva riscurilor legate de expunerea la agenți chimici periculoși la locul de muncă. ITM TIMIȘ, va verifica angajatorii din toate domeniile de activitate care deţin sau utilizează agenți chimici periculoși (ACP) la locurile de muncă.
Prin această campanie se dorește eliminarea sau diminuarea riscurilor si accentuarea pe cât posibil a modului în care riscurile specifice pot fi combătute la sursă.
Pactul verde european, noua strategie a Uniunii Europene în materie de creștere, a aşezat Uniunea Europeană pe calea către o economie durabilă, neutră din punctul de vedere al impactului asupra climei până în 2050. Acesta a stabilit, de asemenea, un obiectiv privind o mai bună protecţie a sănătăţii umane și mediului, ca parte a unei abordări ambitioase de combatere a poluării din toate sursele si de trecere la un mediu fără substanțe toxice. În acest sens, Comisia Europeană a elaborat “Strategia pentru promovarea sustenabilitatii în domeniul substanțelor chimice, către un mediu fără substanţe toxice. Pe parcursul anilor, Inspecția Muncii a derulat în fiecare an acţiuni de informare și control pentru verificarea modului în care sunt respectate cerințele minime de securitate și sănătate în muncă privind utilizarea substanţelor
chimice periculoase la locurile de muncă.

În cadrul controalelor, inspectorii ITM Timiş vor avea în vedere următoarele aspecte:

- deținerea de către toţi angajatori a Fiselor cu date de securitate actualizate pentru toți agenții chimici periculoși prezenți la locurile de muncă si punerea acestora la dispoziţia lucrătorilor;
- asigurarea purtării de către toţi lucrătorii expuși la agenții chimici periculoși a echipamentelor individuale de protecţie adecvate;
- monitorizarea punerii în aplicare a prevederilor legale europene privind asigurarea securităţii și sănătății lucrătorilor expuși la agenți chimici periculoși;

În acest sens, conducerea ITM TIMIȘ, preocupată de gestionarea riscurilor aferente volumului tot mai mare de produse chimice, comunică firmelor din judeţul Timiș care utilizează substanţe chimice, să asigure un echilibru adecvat între beneficiile utilizării substanțelor chimice si măsurile de prevenire si protecție faţă de potențialul impact negativ al acestora asupra lucrătorilor, a locurilor de muncă, a comunităţii şi mediului.

Totodată, doamna inspector şef, lleana Mogosanu, adresează rugămintea angajatorilor si responsabililor SSM să respecte prevederile legale privind managementul substanţelor chimice, astfel încât, împreună să intensificăm inovarea în vederea tranziţiei verzi în industria chimică și în lanţurile sale valorice, iar politica actuală a UE în domeniul substanțelor chimice să răspundă cu mai mare rapiditate și eficacitate provocărilor pe care le ridică substanţele chimice periculoase.

